Ingeborg Magnusdatter av Sverige

Ingeborg Magnusdatter av Sverige (født tidligst 1277, død 1319) var en svensk prinsesse og dansk dronning. Hun var datter av Magnus Ladulås og Helvig av Holstein av Sverige.

Ingeborg var rundt 10 år gammel da hun ble trolovet med den danske barnekongen Erik Menved. Paret giftet seg i Helsingborg i 1296. Ettersom de var i nær slekt måtte det innhentes pavelig dispensasjon, men denne fikk de ikke før etter ekteskapsinngåelsen.

Ekteparet fikk mellom åtte og fjorten barn og samtlige døde som små. I 1318 fikk hun en sønn som levde. Ifølge en legende skulle hun vise frem barnet til almenheten fra vognen sin og mistet i det samme taket slik at det falt i bakken og døde.

Ingeborg gikk i kloster hos klarissene i Roskilde året før hun døde. Hun ligger begravet i St. Bendts kirke i Ringsted ved siden av sin mann. 

 Referanser 

 Litteratur 

 Eksterne lenker 
 Salomonsen
 Dansk biografisk leksikon

Kategori:Danske dronninger
Kategori:Dødsfall i 1319
Kategori:Fødsler i 1277
Kategori:katolske ordenssøstre og nonner
Kategori:Klarisser